**Ministru kabineta rīkojuma projekta “Par atļauju Finanšu ministrijai uzņemties ilgtermiņa saistības un īstenot Eiropas Komisijas programmas Hercule III****projektu “AFCOS tīklā iesaistīto iestāžu kapacitātes stiprināšana, lai izveidotu un identificētu stratēģiskus kontroles mehānismus cīņai ar krāpšanu un korupciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – Rīkojuma projekts) izstrādāts, pamatojoties uz Likuma par budžetu un finanšu vadību 24.panta trešo daļu, lai nodrošinātu, ka Finanšu ministrija (turpmāk – FM) var uzņemties ilgtermiņa saistības Eiropas Komisijas (turpmāk – EK) programmas *Hercule III*projekta “AFCOS tīklā iesaistīto iestāžu kapacitātes stiprināšana, lai izveidotu un identificētu stratēģiskus kontroles mehānismus cīņai ar krāpšanu un korupciju” (turpmāk - projekts) īstenošanai Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programma *Hercule III* ir paredzēta cīņai pret krāpšanu, korupciju un citām nelikumīgām darbībām, kas kaitē Eiropas Savienības (turpmāk – ES) kopējām finanšu interesēm. Tā pamatā ir vērsta uz EK un dalībvalstu kompetento iestāžu sadarbību. Programmā *Hercule III* atbalstītie pasākumi ietver gan tehniskā un darbības atbalsta nodrošināšanu dalībvalstu tiesībaizsardzības iestādēm cīņā pret robežu nelegālu šķērsošanu un kontrabandu, gan profesionālās apmācības pasākumus.2016.gada 20.decembrī programmas *Hercule III* ietvaros FM noslēdza vienošanās ar EK par projekta īstenošanu Latvijā 2017. – 2018.gadā. Projekta kopējās izmaksas ir 108 259 *euro* (no kuriem EK finansējums 53 481 *euro* un Latvijas finansējums 54 778 *euro*). Projekta ieviešanas termiņš noteikts līdz 2018.gada 31.martam. Projekta mērķis ir nodrošināt dažādus kapacitātes stiprināšanas pasākumus iestādēm, kuras ikdienā ir iesaistītas nacionālajā krāpšanas apkarošanas tīklā, piemēram, Valsts policijai, Ģenerālprokuratūrai, Korupcijas novēršanas un apkarošanas birojam, Valsts ieņēmumu dienestam, nozaru ministrijām un citām iestādēm, kuras sekmē ES fondu investīciju godīgu un atbildīgu ieguldīšanu Latvijas tautsaimniecībā. Projekta ietvaros paredzēts organizēt trīs praktiskas konferences, kas notiks Rīgā (2017.gada maijā/jūnijā, septembrī un 2018.gada februārī). Tajās piedalīsies ne tikai Latvijas speciālisti, bet arī starptautiskie sadarbības partneri. Paredzēts, ka konferencēs kā vieslektori piedalīsies eksperti no sešām ES dalībvalstīm, tai skaitā dažādu jomu profesionāļi no Latvijas iestādēm – izmeklētāji, ministriju un aģentūru darbinieki, sociālie partneri un nozaru eksperti. Semināros uzsvars tiks likts lielākoties uz praktiskām pieredzes un zināšanu apmaiņas darbnīcām, kuras papildinās tematiskas speciālistu prezentācijas, veicinot arī visu dalībnieku diskusijas par katru no prezentētajām tēmām.Konferences plānots organizēt par šādām tēmām:1. “Preventīvi rīki krāpšanas apkarošanai un nacionālās krāpšanas apkarošanas stratēģijas praktiskā ieviešana”, konferences norise plānota no 2017.gada 31.maija līdz 2.jūnijam;
2. “Izmeklēšanas instrumenti”, konferences norise plānota no 2017.gada 21. līdz 22.septembrim;
3. “Sabiedrības informētības celšana kā efektīvs rīks krāpšanas un korupcijas novēršanai”, konferences norise plānota no 2018.gada 22. līdz 23.februārim.

Projekta plānotās izmaksas ir noteiktas 2016.gada 20.decembrī noslēgtajā vienošanās par projekta īstenošanu. |
| 3. | Projekta izstrādē iesaistītās institūcijas | FM. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 26 741 | 26 740 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 26 741 | 26 740 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 88 153 | 20 107 | 0 | 0 |
| 2.1. valsts pamatbudžets | 0 | 88 153 | 20 107 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | -61 412 | 6 634 | 0 | 0 |
| 3.1. valsts pamatbudžets | 0 | -61 412 | 6 634 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar 2016.gada 20.decembrī noslēgto vienošanās par projekta īstenošanu EK segs 53 480,76 *euro* no attiecīgā pasākuma attiecināmajām izmaksām, līdz ar to Latvijai ir jānodrošina finansējums 54 778 *euro* apmērā. Provizorisks nepieciešamā finansējuma sadalījums pa gadiem ir sniegts tabulā, bet sadalījums pa gadiem var mainīties saistībā ar faktiskām 2017.gadā organizējamo konferenču izmaksām.

|  |  |  |  |
| --- | --- | --- | --- |
| **Līdzfinansējuma avoti** | **Kopā** | **2017.gadā** | **2018.gadā** |
| Kopā: | 108 259 | 68 521 | 39 738 |
| ES līdzfinansējums  | 53 481 | 33 850 | 19 631 |
| LV finansējums  | 54 778 | 34 671 | 20 107 |

Projekta īstenošanai no EK 2016.gada decembrī saņemts avansa maksājums 26 740,38 *euro* apmērā, atlikušais maksājums 26 740,38 *euro* apmērā tiks saņemts 2018.gadā pēc projekta noslēguma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums projekta īstenošanai: Latvijas nacionālais finansējums (54 778 *euro*), priekšfinansējums (26 741 *euro)* tiks pārdalīts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība netika informēta par projekta izstrādi, jo neskar tieši sabiedrības intereses. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projekts attiecas uz valsts pārvaldes iekšēju jautājumu un neskar sabiedrības intereses tādā mērā, lai būtu nepieciešami atsevišķi sabiedrības līdzdalības un komunikācijas pasākumi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmēs pārvaldes funkcijas vai institucionālo struktūru. Rīkojuma projekta izpildei nav nepieciešama jaunu institūciju izveide, esošu institūciju likvidācija vai reorganizācija un rīkojuma projekts neietekmē cilvēkresursus. |
| 3. | Cita informācija | Nav. |

*Anotācijas II, IV un V sadaļa – projekts šīs jomas neskar.*

Finanšu ministre D.Reizniece-Ozola

Guza

67083864, olga.guza@fm.gov.lv